**សម្ភាសរបស់ឈ្មោះ ធន់ សូរិយា**

ក៖ អ្នកសម្ភាសឈ្មោះ : ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ ធន់ សូរិយា

**ពត៌មានសង្ខេបឈ្មោះ ធន់ សូរិយា**

*ការសម្ភាសនៅឆ្នាំ២០២០ បង ធន់ សូរិយាមានបងប្អូន៨នាក់ គាត់ជាកូនទី២នៃគ្រួសារ ឪពុករបស់គាត់បានដាក់ឈ្មោះនេះអោយដោយសារមានអត្តន័យដូចជាព្រះអាទិត្យ ហើយដោយសារតែជីវៈភាពនៅក្នុងគ្រួសារមានការខ្វះខាតឪពុករបស់គាត់អោយឈប់រៀនមកជួយធ្វើស្រែចំការវិញ តែគាត់នៅតែអាចទៅរៀនបន្តបានហើយនិងជួយគ្រួសារគាត់បាន ចឹងបន្ទាប់មកឪពុកគាត់ក៏បានអនុញ្ញាតអោយគាត់បានបន្តការរៀនសូត្រ ដោយសារតែគាត់ធ្លាប់បានរៀនធ្លាក់ថ្នាក់ទី៦មែន តែក្រោយមកគាត់បានខំប្រឹងរៀនរហូតបានបន្តការសិក្សាឡើងថ្នាក់វិញជាបន្ត បានមករៀនថ្នាក់បរិញ្ញាប័ត្រ៤ឆ្នាំនៅភ្នំពេញ មករស់នៅជាមួយនឹងបងស្រីដែលគាត់មានជួលផ្ទះគេនៅឯភ្នំពេញដើម្បីធ្វើការងារក្នុងរោងចក្រ។ ជីវិតរបស់បងប្រុសកាលនោះបានរៀនបណ្តើរនិងធ្វើការងារបណ្តើររហូតទាល់តែបានបន្តការសិក្សាថ្នាក់អនុបណ្ឌិតផ្នែកគ្រប់គ្រង់រដ្ឋបាលទៀតផងដោយជោគជ័យ។ បន្ទាប់មកដោយការនោះគាត់បានជួបនិងប្រពន្ធគាត់ដែលជាអ្នកជួលបន្ទប់នៅជិតគ្នាគាត់បានស្រលាញ់គ្នា ដោយចិត្តនឹងចិត្ត តែមិនបានរៀបការនៅឡើយនោះទេ មកដល់ពេលឥឡូវគាត់មានកូនប្រុស២នាក់ ដែលកូនបងមានអាយុ៩ឆ្នាំ ហើយកូនពៅមានអាយុទើបតែ៩ខែ ។រាល់ថ្ងៃគាត់បានខំប្រឹងធ្វើការមិនមែនដើម្បីខ្លួនឯងនោះទេ តែគាត់បានស្គាល់សេចក្តីស្រលាញ់ពិតពីគ្រួសារចឹងគាត់បានខំប្រឹងដើម្បីអនាគតគ្រួសាររបស់គាត់ ក្តីប្រាថ្នារបស់គាត់គឺមានផ្ទះផ្ទាល់ខ្លួនក្នុងទីក្រុងភ្នំពេញ១និងបានឡានដើម្បីជួនគ្រួសារទៅស្រុកកំណើត។ គាត់បានផ្តាំផ្ញើអោយកូនចៅជំនាន់ក្រោយតស៊ូ ខិតខំប្រឹងប្រែង អត់ធ្មតនៅក្នុងជីវិត។*

ក៖​ ចាស!ជាដំបូងជម្រាបសួរបង!

ខ៖ បាទ! ជម្រាបសួរជីវី!

ក៖ ចាសបងនៅថ្ងៃនេះខ្ញុំបានមានឳកាសដើម្បីសម្ភាសបងផ្ទាល់ ហើយខ្ញុំបានធ្វើការងារស្មគ្រចិត្តអោយខាងគម្រោងរបស់សាលាBYUនៅសហរដ្ឋអាមេរិក ដែលគម្រោងនេះចង់ជួយចងក្រងប្រវិត្តរបស់បងផ្ទាល់ពីប្រវិត្តជីវិតដែលបងបានឆ្លងកាត់ពីដំណាក់កាលនៃមួយៗ នៅក្នុងជីវិតរបស់បងណា!

ខ៖ បាទៗ!

ក៖ ចឹងថ្ងៃសម្ភាស ថ្ងៃនេះជាថ្ងៃទី១៦ ត្រូវជាថ្ងៃអង្គារ ឆ្នាំ២០២០ ហើយខ្ញុំអ្នកសម្ភាសមានឈ្មោះ ហេងសុជីវី ! ហើយចុះបងវិញតើបងមានឈ្មោះអ្វីដែរ?

ខ៖ ខ្ញុំមានឈ្មោះថា ធនសុរិយា

ក៖ ចាសបងឈ្មោះហ្នឹងមានត្រូវជាមួយនឹងអត្តសញ្ញាណប័ណ្ណនឹងនាមត្រកូលរបស់បង?

ខ៖ បាទ!ត្រូវគ្នាបាទ!

ក៖ ចុះបងមានឈ្មោះផ្សេងហៅក្រៅពីហ្នឹងដែរឬទេ?

ខ៖ អឺ! ឈ្មោះហៅក្រៅ នៅផ្ទះគេហៅថាអាយ៉ា! បាទ!

ក៖ ចាសចឹងឈ្មោះហ្នឹងតាំងពីតូចនៅកុមារភាពមក?

ខ៖ តាំងពីនៅកាលកុមារភាពមកបាទ!

ក៖ តើមូលហេតុអ្វីបានជាគេដាក់ឈ្មោះអោយបងខាងក្រៅចឹងដែរតើដោយសារមានមូលហេតុអ្វី?

ខ៖ ដោយសារតែឈ្មោះខ្លី១ម៉ាត

ក៖ ចឹងស្រួលចាំ?

ខ៖ បាទស្រួលចាំ

ក៖ ចុះឈ្មោះរបស់បងពេញនោះតើមានអត្តន័យ៉ាងម៉េចដែរបានជាឪពុកម្តាយរបស់បងបានដាក់ឈ្មោះហ្នឹងអោយ?

ខ៖ ឈ្មោះ សុរិយាហ្នឹង មានន័យថាព្រះអាទិត្រ ដោយសារតែលោកឪពុករបស់ខ្ញុំគាត់ជាអ្នកដាក់! បើសិនជាអត្តន័យខ្មែរយើងគឺមានន័យថាព្រះអាទិត្យបាទ!។

ក៖ ចាសៗ! ថ្ងៃ ព្រះអាទិត្យរះណាបងសុរិយា! សុរិយារាបលិច រាបរះ ហាៗចា

ខ៖ ហ្នឹងខ្ញុំអត់មានដឹងថារាប់លិចឬក៏រះនោះទេ

ក៖ ចាសហើយចុះតើមានប្រាប់ថាមូលហេតុអ្វីបានជាគាត់ជ្រើសរើសយកឈ្មោះហ្នឹងដោយសារតែគាត់នឹកឃើញយ៉ាងម៉េចពីព្រះអាទិត្យហ្នឹងបានជាគាត់ជ្រើសរើសដាក់ឈ្មោះអោយបង?

ខ៖ អឺ! ពីមុនមក គឺចាស់ៗកាលពីមុនមកគាត់បានដាក់ឈ្មោះអោយកូន គេហៅថាជួនជាមួយនឹងឪពុកឬក៏បានជួនជាមួយនឹងឪពុកម្តាយណា

ក៖ ចាសបង

ខ៖ ចឹងពេលនុងឪពុករបស់ខ្ញុំឈ្មោះដែលគេ…ជាពិសេសឈ្មោះមិត្តភ័ក្រដំណាលៗគាត់! គេហៅគាត់អឺអាយក្សអ្នកដែលដំណាលគាត់ណា

ក៖ ចាស!

ខ៖ចឹងគេហៅគាត់ថាអាយក្សហើយមូលហេតុអ្វីបានជាគេហៅថាគាត់ថាអាយក្ស គាត់ឈ្មោះអឺ នៅផ្ទះគេហៅគាត់ថាយក្សគ្រុយបាទ ប៉ុន្តែហេតុអ្វីយក្សចឹង ដោយសារតែគាត់ជាអ្នកល្ខោនសិល្បៈ ។

ក៖ ចាស!

ខ៖ គាត់ដើរតួយក្ស! បាទ! ដល់ចឹងទៅ បានចាប់កំណើតខ្ញុំមកបានអឺ គេហៅខ្ញុំអឺ អាយា ចឹងអាយាបានមកពីអាយក្សហ្នឹងហើយ ឪពុកខ្ញុំគេហៅគាត់ថាអាយក្សៗគេហៅឈ្មោះរបស់គាត់ខាងក្រៅនោះទេណា បាទៗ! ចឹងហើយខ្ញុំអាយា!

ក៖ ហា!ៗ ចាសបង យល់បង

ខ៖ ដល់ខ្ញុំអាយាបាទ!

ក៖ អត្តន័យ ចុះបងប្អូនរបស់បងទៀតនោះគាត់មានឈ្មោះអ្វីដែរ?

ខ៖ បងស្រីរបស់ខ្ញុំគាត់ឈ្មោះសៅណាននោះទេ

ក៖ ចាស!

ខ៖ សៅណាន សូរិយា បានប្អូនបន្ទាប់របស់ខ្ញុំជាប្អូនទី៣ណា ឈ្មោះ សូនី

ក៖ ចាស!

ខ៖ ណារិត ណារុន ចាត់ទី សុរាន និងសុណៃ។

ក៖ ចាសសរុបមានប៉ុន្នាននាក់បង?

ខ៖ មាន៨នាក់បងប្អូន!

ក៖ ចុះបងកូនទីប៉ុន្នានដែរ?

ខ៖ ខ្ញុំជាកូនទី២!

ក៖ ចាសចឹងការសិក្សាទាំងអស់ហ្នឹងបងប្អូនរបស់បងតើគាត់រៀនសូត្របានដល់កំរិតណាហើយតើបង(3:00សម្លេងដាច់ ចឹងមានថតសម្លេងបន្ត)

(សម្លេងបន្តការសម្ភាស)

ខ៖(និយាយក្រៅថា៖ ចឹងបន្តពីរឿងបងប្អូន!)

ក៖ ចាសបង!ចឹងបងមានអនុស្សោវរីយ៏បងជាមួយនឹងបងប្អូនរបស់បងកាលពីនៅពីកុមារភាពនោះតើបងចង់ចាំអ្វីជាងគេដែរបង?

ខ៖ អឺ អ្វីដែលបងចង់ចាំគឺអឺយើងបងប្អូនច្រើន ហើយយើងឧស្សាហ៏ទាល់គ្នាជាពិសេសនៅពេលហូបបាយ ចឹងទាល់គ្នានៅពេលនុង វ៉ៃក្បាលគ្នានឹងស្លាបព្រាអីចឹងទៅ ព្រោះអីកាលនុងមាន៨នាក់ ហើយនៅប្អូនក្រោយៗមិនទាន់គិតនោះទេ ចឹងអឹ មាន៧នាក់បាទ! យើងអង្គុយហូបបាយជុំគ្នាចឹងហើយទាស់គ្នាចឹងទៅ ទាស់ហើយម្តាយមកវ៉ៃបងៗចឹងទៅ ហ្នឹងហើយនេះដែលជាអនុស្សោវរីយ៏ដែរអឺ បងប្អូនបាទៗ។

ក៖ ចឹងបន្ទាប់មកទៀតបងបានចង់ចាំអនុស្សោវរីយ៏ជាមួយនឹងបងប្អូនរបស់បងហើយ ហើយអឺ បងបានចូលការសិក្សាហើយបានបែកគ្នារៀនសូត្ររាងៗខ្លួនចឹងណា តើអនុស្សោវរ៏យ៏ដែលបងបានរៀនសូត្រនៅពេលនុងយ៉ាងម៉េចដែរទៅបងកាលនុង?

ខ៖ អឺ ពេលបងរៀនមើលចូលរៀនបានតែ៣នាក់នោះទេ ព្រោះអីប្អូនៗនៅតូចៗ។

ក៖ ចាស!

ខ៖ បាទ !បងគេ បន្ទាប់មកបងនិងប្អូនស្រី​ប៉ុន្តែយើងរៀននៅថ្នាក់ផ្សេងគ្នា ដល់ចឹងមានបងស្រីនោះបានរៀនជាមួយនឹងគ្នាបាទ ហើយរៀននុងជាធម្មតាទេយើងរៀនជាមួយនឹងប្អូន យើងចឹងកាលនុងយើច្រលឿមអីចឹង ហើយបានមកដល់ផ្ទះប្រាប់ហើយ បានប្រាប់អ្នកផ្ទះ ប្រាប់ដល់ម្តាយថាយើងមានបងស្រី ហើយចឹងគាត់បានប្រាប់ម្តាយចឹងទៅ ដល់ចឹងអឺ គាត់រៀនបានត្រឹម មើលបងស្រីគាត់រៀនបានត្រឹមទីដូចជាអត់មានបានដល់ត្រឹមមើលទី១ទី២ទី៣ បាទគាត់បានរៀនត្រឹមថ្នាក់ទី៣ហ្នឹង គាត់បានរៀនដល់ឆ្លងមិនដូចជាខ្ញុំនោះទេ ហើយទៅប្អូនស្រីក៏បានរៀនទាបៗដែរ​ជួនកាលមើល! បើសិនជាប្អូនស្រីបង្កើតគាត់មើលអានភាសាខ្មែរអត់មានបានដាច់ផងនុង។

ក៖ ចាសចឹងមានតែបង១នោះទេបានរៀនច្រើនជាងគេបង?

ខ៖ មានតែបងនោះទេបាទ!

ក៖ រៀនថ្នាក់អ្វីដែរបង?

ខ៖ អឺ

ក៖ បានបញ្ចប់ការសិក្សាណា

ខ៖ បងបានចប់ពីវិទ្យាល័យណា ចឹងណា​ពេលបងចប់ពីវិទ្យាល័យបងអឺ រៀនខាងមេកាធីង(BA: Marketing) បរិញ្ញាណប័ត្រម៉ាគីធីង ហើយដល់ពេលចូលបន្តយកអនុបណ្ឌិតគឺកាលគ្រប់គ្រងមេនេមិន(BA: Management) គេប្រើពាក្យថាMaster of Administation

ក៖ ចាសបងខាងរដ្ឋបាល

ខ៖ yesខាងរដ្ឋបាល

ក៖ ចឹងអឺ ពេលដែលបង! សូមត្រលប់ទៅមុនៗបន្តិចបង ចង់ដឹងប្រវិត្តការសិក្សារបស់បងកាលពីកុមារភាពតើបងបានរៀននៅសាលាណា ហើយកាលនុង ការរៀនរបស់បងហ្នឹងពូកែដែលអត់ឬក៏យ៉ាងម៉េចដែរ?

ខ៖ អឺ កាលបងរៀន កាលដែលបងបានរៀនដំបូង នៅសាលាបឋមសិក្សានុង គេហៅថាបឋមសិក្សាវត្តមន្នី ចឹងនៅបឋមសិក្សាកាលនុងមានតែ៣ថ្នាក់នោះទេ! បាទ! ថ្នាក់ទី១និងដល់ថ្នាក់ទី៣ហើយសាលាហ្នឹងឥឡូវគេធ្វើថ្មអស់ទៅហើយ ដែលកាលពីមុនឈើនោះទេ បាទព្រោះដោយសារតែបាក់ ហើយយើងមានជំនួយពីខាងក្រៅមកយើងបានធ្វើថ្មនោះទេ ហើយបន្ទាប់ពីចូលថ្នាក់ទី៤ទៅទី៥បងត្រូវដូរឆ្លងភូមិទៅរៀននៅសាលាហៅថាសាលាល្បើករាំសី បាទយើងឆ្លងភូមិ ចឹងនៅថ្នាក់ទី៤និងទី៥បងបានឆ្លងភូមិ!។

ក៖ ចាសបង!

ខ៖ បាទៗ

ក៖ដល់ពេលនុងហើយបងបានទៅរៀនកាលនុងតើមានអនុស្សោវរីយ៏អ្វីដែល ដែលបងបំភ្លេចមិនបានណាកាលទិដ្ឋភាពនៅរៀនកាលកុមារភាព?

ខ៖ ទិដ្ឋភាពនៅរៀនកាលនៅសិក្សាវត្តមន្នី គឺពេលមួយនោះ ដែលពេលចេញលេងដែលបងលេងជាមួយនឹងមិត្តភ័ក្រជាមួយគ្នានុងគេហៅថាមិត្តអឺខ្ញុំភ្លេចឈ្មោះទៅតែគ្រាន់តែដឹងថា យើង៧ទៅ៨នាក់យើងអង្គុយនៅកាន់ដៃគ្នាចឹងទៅ ហើយ១ក្រុមទៀតក៏ហក់ចូល។

ក៖ ហា

ខ៖ ចឹងដល់ពេលដឹងយើងដឹងថាគាត់រកហក់ចូល តែយើងជាអ្នកកាន់យើងមិនអោយគាត់ហក់ចូលនោះទេ! ចឹងគ្នាក្រុមគេផ្សេងនោះគេចាំប្រញាក់ដល់យើង អឺអ្វីដែលបងចាំអត់មានភ្លេចនោះគឺបងហក់ចូលចឹងទៅមានអឺ ក្រុមយើងហ្នឹងស្រី ហើយពេលគាត់ហក់ចូលទៅគាត់បានយកអាសារ៉ុងគាត់នុងក្រោបបងពីលើ ហើយដែងនែកអឺ

ក៖ ហា ចាំមិនភ្លេច

ខ៖ ចាំមិនភ្លេចហ្នឹងហើយ ហាសៗអនុស្សោវរីយ៏ដែរចាំមិនភ្លេចហើយមកដល់ពេលឥឡូវនេះគាត់បានមានគ្រួសារហើយ ចឹងមកដល់ពេលឥឡូវនេះគាត់មានកូនហើយ។

ក៖ ចុះកាលនុងបងមានអាយុប៉ុន្នានដែរ?

ខ៖​ កាលនុងដូចជាប្រហែលជាអាយុ៩ឆ្នាំទៅ១០ឆ្នាំនោះទេចាំមិនច្បាស់ដែរ ប៉ុន្តែបងដឹងបងបានចាំ បាទ

ក៖ ចាសហើយចុះបន្ទាប់មកទៀតបង?

ខ៖ បន្ទាប់មកទៀតយើងដូរសាលាកាលពីទី៤និងទី៥នុងយើងរៀននៅសាលាវត្តល្បើករាំសីហ្នឹង ឆ្លងភូមិ តែឃុំតែមួយនោះទេ បាទអឺ ពេលបងចូលថ្នាក់ទី៤ហើយអឺមានបងស្រីហ្នឹងគាត់រៀនថ្នាក់ទី៥ហើយគាត់ស្អាត គាត់ស ហើយយើងលួចស្រលាញ់គាត់ ហាសៗ

ក៖ ហា

ខ៖ តែពេល១គាត់ចោលអាដុំថ្មក្រឿងសាលាណា គាត់បានចូលមកចឹងមិនដឹងយ៉ាងម៉េចនោះទេវាមកត្រូវក្បាលនេះ ដល់ពេលត្រូវក្បាលចឹងវាដូចជាត្រូវសរសៃយ៉ាងម៉េចនោះទេ វាបានរត់មកប៉ោងៗភ្នែក ដល់ស្អែកឡើង ឡើងខៀវ ហើយគេហៅតែអាខៀវភ្នែក ហាសៗ

ក៖ ហាៗ

ខ៖ ហើយគ្រូក៏បានស្តីអោយអ្នកចោលចឹងទៅគាត់ក៏បានភ័យ ហាសៗ

ក៖ ហាៗ ហើយដល់ពេលនុងតើមូលហេតុមិចដែលបានជាគាត់ចោលដុំថ្មមកត្រូវ?

ខ៖ កាលនុងគាត់មិនមែនចោលមកយើងនោះទេ តែថាយើងទៅរត់កាត់កន្លែងគេនោះទេ

ក៖ អូ មិនមែនគាត់ខឹងថាបងទៅលួចស្រលាញ់គាត់នោះទេ?

ខ៖ ហាក់! អាហ្នឹងយើងលួចស្រលាញ់នៅក្នុងចិត្តដោយខ្លួនឯងតើ! ហាស

ក៖ ហាៗ

ខ៖ ចង់និយាយថាយើងស្រលាញ់នៅក្នុងចិត្តទេ ដល់ចឹងទៅគាត់ចោលអីទៅ ហើយយើងរត់កាត់

ក៖អូទៅរង់!

ខ៖ អាចថាអាយើងលួចស្រលាញ់គេចង់អោយគេឃើញសកម្មភាពយើងចឹងណា ដល់ចឹងហើយទៅយើងបានរត់ ស្រាប់តែគាត់ចោលគេផ្សេងនោះទេតែមកត្រូវយើងម៉ាងចឹងទៅក៏ខៀវភ្នែកចឹងទៅ ហា!ហ្នឹងហើយនេះជាអនុស្សោវរីយ៏របស់បងកាលនៅពីថ្នាក់ទី៤និងទី៥។

ក៖ចាស អូចឹងពេលនុងចេះស្រលាញ់តាំងពីនៅបឋម?

ខ៖ ហ្នឹង! ចេះស្រលាញ់គេតែម្តងពេលនុង

ក៖ ហើយបងមានបានសារភាពដែរទេ?

ខ៖ អត់ទេ!

ក៖ តែអារម្មណ៏នុងយ៉ាងម៉េចដែរកាលពីនៅកាលពីក្មេង?

ខ៖​គ្រាន់តែឃើញគេស្អាតយើងស្រលាញ់គេ អារម្មណ៏របស់យើងចឹងតែម្តង ហាសៗ!

ក៖ អូចាសបង!

ខ៖ ហើយកាលទី៥កាលជំនាន់នុង គេប្រឡង គេប្រឡងចូលថ្នាក់កាលេស ប្រហែលជាធ្លាប់លឺពាក្យថាថ្នាក់កាលេសហើយនេសយើងចូលថ្នាក់ទី៦ កាលនុងណាបាទ! ចឹងបងក៏ត្រូវប្រឡង គឺបានចូលប្រឡងជាមួយនឹងគេនុង ប្រឡងដូចជាយើងថ្នាក់បើសិនជាឥឡូវនេះដូចប្រឡងឌីប្លូមអឺ ទី១២ហៅថាបាក់ឌុប ចឹងពេលនុងយើងប្រឡងចូលកាលេសតែដោយសារចំម៉ាជំនាន់បងហ្នឹងគឺជាជំនាន់ចុងក្រោយហើយ ចឹងប្រឡងពេលនុង បងប្រឡងធ្លាក់ បានទី៦ ដល់អ្នកជាប់ចូលទី៧ចូលអនុវិទ្យាល័យថ្នាក់ទី៧ ចឹងបងធ្លាក់បងនៅរៀនថ្នាក់ទី៦ ចឹងទៅសាលាបឋមសិក្សាមួយទៀតហើយ! ព្រោះអីនៅក្នុងស្រុកនុងមានតែ២សាលានោះទេ គេបើកថ្នាក់ទី៦ ចឹងកាលនុងបានរៀនត្រឹមថ្នាក់ទី៥នោះទេកាលនៅបឋមណា ។

ក៖ ចាស

ខ៖ បាទ! ហើយចឹងបាននៅក្នុងស្រុកនុងមានសាលាតែ២នាក់នោះទេបានទៅរៀន ហើយពេលនុងហៅថាសាលាបឋមសិក្សាមាស ហ្នឹងហើយ ចឹងនៅឯនុងគេបើកថ្នាក់ទី៦ អឺនៅសាលាហ្នឹងអនុស្សោវរីយ៏១ដែរយើងបំភ្លេចមិនបានយើងវ៉ៃជាមួយមិត្តរួមថ្នាក់គាត់ឈ្មោះសុមាលី ហាសៗ!

ក៖ ស្រី?

ខ៖ ហ្នឹងហើយតែយើងនៅរក្សាទំនាក់ទំនង! ពេលណាជួបគ្នានិយាយរឿងហ្នឹងសើចទៅ ហាសៗ

ក៖ ហាៗចាសហើយចុះម៉េចបានវ៉ៃគ្នាដែរកាលនុង?

ខ៖ ដូចជាឃើញមុខគាត់ដូចជាគេហៅថាមុខឌឺណា! ចឹងគាត់ចូលចិត្តសំឡឹងចេស ដល់ចឹងយើងឃើញថាគាត់ឌឺដល់ចឹងយើងវ៉ៃ ហើយគាត់ក៏មិនខ្លាចអ្វីដែរដល់ចឹងគាត់បានចូលមកវ៉ៃដែរចឹងទៅ

ក៖ ចឹងពេលនុងបងជាអ្នកចូលវ៉ៃមុន?

ខ៖ យេស! ដល់ចឹងគាត់ឃើញចឹងគាត់ក៏តដៃទៅ! បាទ!

ក៖ ចាស

ខ៖ ហើយរាល់ថ្ងៃហ្នឹងដល់ពេលយើងបានជួបគ្នាយើងនិយាយរឿងហ្នឹងយើងក៏សើចទៅបាទ! អឹមចឹងរៀននៅឯនុងបាន១ឆ្នាំក៏បង ដឹងថាពេលយើងចូលទៅយើងរៀនចូលបានត្រឹមថ្នាក់ទី៧។

ក៖ ចាស

ខ៖ ចឹងដល់ថ្នាក់ទី៧គឺជាថ្នាក់កាលេសហើយណាបាទ! អនុវិទ្យាល័យ ហើយកាលនុងគេបើកវិទ្យាល័យ រហូត អឺទី៧ទី៨ទី៩ រហូតបងបានប្រឡងឌីប្លូម ចប់ បានបងMoveទៅខាងខេត្តកំពង់ចាម។

ក៖ ចាស

ខ៖ បងបានទៅនៅកំពង់ចាមតែម្តង ចឹងសួរថានៅថ្នាក់ទី៧ ទី៨ និងទី៩នុងតើមានអនុស្សោវរីយ៏អ្វីខ្លះអឺ កាលនុងពេលនៅរៀនហ្នឹងយើងបានសាលាមិត្តរួមថ្នាក់ដែរ កាលនុងអនុស្សោវរីយ៏ដែរយើងខ្ញុំបានបំភ្លេចមិនបាន​អឺ គាត់មានឈ្មោះជាម៉ាកនី គាត់ជាកូនខ្មែរកាត់វៀតណាម ហើយគាត់ស្អាតហាសៗ

ក៖ ហាៗអោយតែស្អាតស្រលាញ់ហើយបងនេស!

ខ៖ អត់ទេ គាត់មាឌ! និយាយរួមទៅគ្រាន់តែនិយាយក៏សប្បាយចិត្តដែរ! គាត់ល្អិតចឹងណា ឪពុកម្តាយធូរធារហើយជិះកង់សមនឹងរាងគេនុងណាបាទ!អឺ យើងស្រលាញ់គេចឹងទៅ មិនដឹងមិចនោះទេ ដល់ពេលនុងហើយបានយើងចេះសារភាពណា នេះខ្ញុំចាំអត់ភ្លេចអឺ កាលរៀនជំនាន់នុងគេអោយយើងរៀននៅសាលាហើយដល់ពេលកាលជំនាន់ណាក៏យាមចឹងទៅមានថ្នាក់អាបេសេដេចឹងដល់វេនអឺ ថ្នាក់បងត្រូវយាមហើយយាមកាលនុងបងមានអឺ គេហៅថាមានអឺ គេហៅថាមានបំណង យើងយកកង់គេជិះឆ្ងាយពីគេ យកកង់មា្នក់ឈ្មោះ ម៉ានីបងលួចស្រលាញ់នុងណា ជិះឆ្ងាយពីគេ ហើយដល់ហើយម្ចាស់គេទៅតាមដល់ពេលនុងយើងសារភាពហាសៗ

ក៖ ហាសៗ

ខ៖ ខ្ញុំសារភាពថា ខ្ញុំចាំអត់មានភ្លេចនោះទេ ខ្ញុំបានថាចេស ម៉ានីឯងដឹងថាហេតុអ្វីបានជាខ្ញុំចូលចិត្តលេងជាមួយម៉ានីឯងទេ? ខ្ញុំនិយាយចឹងកាលនុងណា

ក៖​ហាហឹម

ខ៖ខ្ញុំចាំអត់មានភ្លេចនោះទេ! ពាក្យហ្នឹងខ្ញុំចាំអត់មានភ្លេចនោះទេ! គេថាអត់ដឹងទេ អោយកង់មកប្រញាប់ទៅផ្ទះ!គាត់និយាយចឹងម៉ានីថាចឹង អោយកង់មកខ្ញុំប្រញាប់ទៅផ្ទះ! ហើយខ្ញុំថាខ្ញុំលួចស្រលាញ់ម៉ានីឯង! ខ្ញុំស្រលាញ់ម៉ានីឯង! ហើយគេថា ហែកឆ្កួតទេហេស? គេថាចឹង ខាងស្រីគេថាចឹង!!ហ្នឹងហើយគេថាចឹង ដល់ពេលចឹងទៅអឺគ្នាអៀនផង ហើយខ្ញុំនេះក៏អោយកង់ទៅ ហើយចឹងគ្នានោះបានអៀនឡើងមុខក្រហម!! ហាសៗចុះកាលនុងយើងនៅក្មេងៗនោះ ដល់ចឹងកាលនុងជាលើកទី១ដែលខ្ញុំហ៊ាននិយាយប្រាប់គេ ថាខ្ញុំ ស្រលាញ់គេ ហ្នឹងហើយ ហើយនេះជាអនុស្សោវរីយ៏ដែលខ្ញុំបានរៀនពីថ្នាក់ទី៧ដល់ទី៩ហ្នឹង។

ក៖ ចាសចឹងកាលនុងបានមានអាយុប៉ុន្នានដែរបង?

ខ៖ ហេស!យើងដូចជាអាយុគួសមដែរយើងប្រហែលជាអាយុ១០ជាងឆ្នាំប្រហែលជាអាយុ១៦ទៅ១៧អី

ក៖ ចឹងតើបងស្រីឥឡូវគាត់ទៅឯណាដែរទៅ?

ខ៖ ម៉ានីឥឡូវគាត់ជាគ្រូបង្រៀន នៅក្នុងគ្រួសាររបស់គាត់នៅកំពង់ឆ្នាំ ដូចជានៅប្រេនហ្វេសប៊ុកជាមួយនឹងគ្នាដែរ​ គាត់នៅខាងកំពង់លែង គាត់មានកូនចំនួន៣ទៅ៤នាក់ហើយ

ក៖ ហឹមហាៗ

ខ៖ ហាសៗ

ក៖ ចឹងបងនៅតែរក្សាទំនាក់ទំនងដ៏ដែរ?

ខ៖ នៅដោយសារតែយើងចង់ក្រង នៅក្នុងហ្វេសប៊ុកនុងយើងមានក្រុម១ឈ្មោះ ក្រុមវិទ្យាល័យឆ្នាំណាចឹងណាយើងបានចង់ក្រង់ចឹង។

ក៖ ចាស! ហើយចឹងមិត្តភ័ក្រចឹងទាំងអស់គ្នាជុំគ្នាអត់មានបែក! ចឹងប្រហែលជាប៉ុន្នានដែរមិត្តភ័ក្របង?

ខ៖ ជុំគ្នាការពិតទៅវាចេស បើសិនជាមិត្តតែម្តងនោះវាតិចនោះទេ ប៉ុន្តែដោយសារតែទំលាប់របស់បង១បងបានរៀននៅថ្នាក់ទី៧ ចឹងទី៧ អា បេ សេ ដេ ចឹង មានទំនាក់ទំនងជាមួយនឹងថ្នាក់ផ្សេងៗដែរចឹងទៅណា រហូតដល់ថ្នាក់ទី៩ ទី១០ ទី១១ និងទី១២ចឹងយើងមានទំនាក់ទំនងជាមួយនឹងគេចឹងបាទ អានេះជាគេហៅថាNatureពីធម្មតាជាតិមក ។

ក៖ ចាសបងចូលចិត្តខាងទំនាក់ទំង

ខ៖ បាទចូលចិត្តខាងទំនាក់ទំនងជាងគេ! បាទ!ចឹងយើងស្គាល់គេច្រើន ដល់ចឹងយើងបាននៅរៀនពីថ្នាក់ទី៧ ទី៧អា យើងស្គាល់គេ ចឹងយើងស្គាល់ មិនស្គាល់អស់នោះទេជាពិសេសអ្នកណារាងស្អាតហ្នឹងតែម្តង ហាសៗ

ក៖ ហាសៗ ចឹងបងស្រលាញ់ដោយសារតែស្អាតតែមួយទេ?

ខ៖ ហ្នឹងហើយ!

ក៖ ហើយបន្តមកទៀតបងជីវិតបន្តមកទៀត?

ខ៖ ជីវិតបន្តមកទៀតអឺ! ពេលប្រឡងឌីប្លូមចប់ការនុងយើងមើលលទ្ធិផល តាមពិតទៅជីវិតកន្លែងហ្នឹងពេលកំឡុងពេលរៀនហ្នឹង រៀនៗទៅដូចបងនិយាយចឹងឪពុកអោយឈប់រៀនទៅធ្វើស្រែចឹង ចុះឪពុកអត់មានអ្នកជួយនោះទេដល់ចឹងយើងជាមួយរាងនេះចឹងទៅ ក៏ទៅជួយគាត់ចឹងទៅ យើងធ្វើទៅជួនកាលយើងបានជួយឪពុកបាន១ខែទៅ២ខែចឹងហើយយើងបានសុំរៀនឪពុកក៏គាត់បាននិយាយថាគាត់ខឹងចឹងណា ព្រោះអីគាត់អត់មានអ្នកណាគេជួយអឺទៅរៀនធ្វើអី រៀនបានស៊ីហេស ដល់ចឹងយើងនេះក៏ខូចចិត្តហើយយើងអង្គុយយំចឹងណា! អឺ ហេតុអ្វីក៏ចឹងៗណាប៉ុន្តែកាលនុងយើងអត់យល់នោះទេ ដោយសារតែយើងក្មេង គាត់ក៏និយាយពាក្យហ្នឹងដោយសារតែអត់មានអ្នកណាជួយគាត់ចឹងណា អ្វីដែលបងមិនដែលបោះបង់នោះគឺបងអត់មានដែលបោះបង់ការរៀនសូត្រនោះទេ បងនៅតែបន្ត ទោះបីជាគាត់ថាអោយឈប់តែដល់ពេលគាត់ឈប់បាត់ខឹងនោះគឺបងទៅរៀន ដល់ចឹងទៅគាត់ឃើញចឹងទៅគាត់លែងមាត់ហ្នឹងហើយ យេស!ហ្នឹងហើយដែលជាចំណុចពិសេសរបស់បង អឺរហូតដល់រាល់ថ្ងៃបងបានទទួល និងបានរៀនដល់ថ្នាក់បរិញ្ញាប័ត្រ ឬក៏ Masterហ្នឹងក៏យើងអត់មានដែលមានគំនិតថាយើងអត់មានគិតថាខ្លួនឯងបានរៀនដល់ថ្នាក់ទី១២ផង។

ក៖​ចាស

ខ៖ ហ្នឹងហើយតែយើងអឺ គេហៅថាស្ទុះស្ទាលគេហៅថាយកឈ្នះហ្នឹងអាហ្នឹង ចឹងយើងរៀនបានត្រឹមប៉ុណ្ណឹងបាទ!

ក៖ ចឹងពេលដែលបងបានឡើងមកភ្នំពេញដំបូង តើបងយ៉ាងម៉េចដែរបងជីវិតនៅពេលនុងតើដោយសារអ្វីដែលបងបានមកឡើងហើយតើមានកត្តាអ្វីជំរុញបងអោយរៀនរហូតហើយបានចប់នៅថ្នាក់អនុបណ្ឌិត?

ខ៖ អឺកាលពីពេលបងបានចប់មកនុងពេលនុងបានជាប់ហើយក៏ថា បានតាំងចិត្តខ្លួនឯងថា អន់បំផុតក៏រៀនបានត្រឹមថ្នាក់ឌីប្លូមដែរចាំឈប់ចឹងណា ដល់ពេលឈប់បានរៀនចប់ភ្លាមក៏យើងបានឡើងមករៀននៅភ្នំពេញ ដល់ពេលរៀនបានមកនៅឯភ្នំពេញហ្នឹងតាំងពី២០០០ហ្នឹងយើងរកបានមករកការងារធ្វើនៅរោងចក្រអីចឹងណា ប៉ុន្តែដោយសារជាយើងមកនៅបានប្រហែលជាម៉ារយៈនោះទេ​ដោយសារតែបង ស្រីខ្ញុំហ្នឹងគាត់បានមកធ្វើការងារនៅរោងចក្រដល់ចឹងយើងបានមករស់នៅចឹងទៅក៏បានមកនៅជាមួយនឹងគាត់ចឹងទៅម៉ារយៈចឹងទៅក៏ត្រូវបងប្អូននៅកំពង់ចាមហ្នឹងគាត់បានរកអ្នកនៅជាមួយដល់ពេលចឹង អឺថានៅចឹងទៅហើយគាត់ក៏អោយយើងចូលរៀនចឹងទៀតទៅ ហើយយើងក៏បានរៀនបន្តបាននៅជាមួយនឹងគាត់នុង បាទ! ដល់ពេលបានទៅនៅជាមួយនឹងគាត់នៅកំពង់ចាមដែរនៅ២០០១នុង យើងបានរៀនបន្តហើយក៏យើងបានចេះតែបានតឳកាសរបស់យើងបានតមកដល់ពេលឥឡូវនេះចឹងទៅ បានបញ្ចប់ដល់ថ្នាក់Masterអីហ្នឹងគេចឹងទៅណា ហើយកាលនុងយើងបានទៅដល់កំពង់ចាមហើយគាត់បានផ្តល់ឳកាសអោយដល់យើង ចឹងកាលរស់នៅជាមួយនឹងគេក៏យើងបានបទពិសោធន៏ជីវិតបានច្រើន ឆ្លងកាត់ការរស់នៅបែកជាមួយនឹងឪពុកម្តាយយើងរឹងម៉ាំងប៉ុន្នាន ហើយយើងចេះធ្វើអ្វីខ្លះ យើងជាម្ចាស់ជីវិតខ្លួនឯង។

ក៖ កាលនុងបងបានរៀននៅសាលាឯណាដែរបងនៅភ្នំពេញ?

ខ៖ កាលដំបូងសាលាដែរបងបានចូលរៀនមុនដំបូងគឺសកលវិទ្យាល័យដែររៀនគឺសកលវិទ្យាភ្នំពេញអន្តរជាតិ ទល់មុខសាលាបាក់ទូករាល់តែថ្ងៃហ្នឹងដែលយើងបានជិះកាត់ហៅថាPPIU

ក៖ ហ្នឹងហើយ

ខ៖ ដល់ពេលបងបានចប់ នៅខែ១១ ឆ្នាំ២០១១ បងបានចប់ ដល់ពេល២០១២​បងបានបន្តសាលានៅជាតិគ្រប់គ្រង ។

ក៖ ចាសកាលរៀននុងមានមិត្តភ័ក្រយ៉ាងណាដែរនៅសកលវិទ្យាល័យ?

ខ៖ រៀននៅសកលវិទ្យាល័យបងមានមិត្តភ័ក្រ យេស!ពេលបងមានយើងបានរៀនចូលនៅក្នុងសង្គមបានច្រើន ប៉ុន្តែរៀនកំសត់ដែរ កាលយើងរៀននៅសកលវិទ្យាល័យហ្នឹងកំសត់ កាលរៀននៅសាលាដំបូងនុង

ក៖ ចឹងអាហារូបករណ៏បង?

ខ៖ អត់ទេ យើងរៀនបង់លុយ អត់បានអាហារូបករណ៏នោះទេ សាលាដែររៀននុងឈ្មោះសាលាមុនដំបូងគឺឈ្មោះសាលាអាស៊ាន ប៉ុន្តែបងរៀនបានម៉ាឆមាស ហើយគេប្របាច់បញ្ចូលគ្នា ជាមួយIICកាលនុងប្រហែលជាមិនស្គាល់នោះទេ កាលនុងរៀនមិនបាន១អាទិត្យផងគេទាល់គ្នា គេចាប់ហែកអាតុនោះជា២ ហើយចឹងយើងរត់ទៅ អ្នកមួយចំនួនមករៀននៅអឺសាលាវិទ្យាដ្ឋានអប់រំនេះដែលគណគ្រប់គ្រងគាត់បានមកអោយរៀននៅឯនុង ហើយពេលនុងហើយដែលសិស្សចាប់ផ្តើមបែកអារម្មណ៏ ហើយអឺបែងចែកគ្នាសាលាIICហ្នឹងគាត់បានទាញសិស្សយកទៅ ហើយសាលានេះសិស្សណានៅPPIUរាល់តែថ្ងៃហ្នឹងបើសិនជាអ្នកណាចង់មករៀនមកៗហ្នឹងហើយហើយកាលនុងពេលគេដូចថា កូនណាទៅឪពុកហើយតើកូនណាទៅម្តាយវាដូចជាចឹងណា បាទព្រោះជាគណគ្រប់គ្រងគាត់បានបែងចែកគ្នាចឹង ដល់ចឹងពួកបងនុងរៀនបាន១អាទិត្យ ហើយពេលនុងពួកបងរៀនតែនៅថ្ងៃសៅរ៏និងអាទិត្យនោះទេ ដល់ពេលឃើញគេចូលឆាបយកគ្រូមកបង្រៀនចឹងដូចជាអត់សូវល្អចឹងក៏ចាប់ផ្តើមយី! អឺខ្ញុំទៅរៀននៅសាលាPPIUដោយខ្លួនឯងចឹងណា ខ្ញុំក៏បានប្រាប់មិត្តភ័ក្រ ទាំងអស់ថាខ្ញុំទៅនោះហើយ ខ្ញុំទៅរៀននៅសាលាPPIUហើយដល់ចឹងទៅបានមករៀននៅវិទ្យាដ្ឋានជាតិអប់រំ គេមកបណ្តោះអាដ្ឋាននោះទេណាដល់ចឹងទៅមានមិត្តភ័ក្រនៅរួមថ្នាក់នឹងប៉ុន្នានប្រហែលជា១២នាក់ទៅ១៥នាក់ ដែលមកតាមយើង មកចឹងទៅក៏គេសំរួលអោយមានថ្នាក់រៀន១ថ្នាក់ចឹងហើយ អឺដោយសារតែពេលនុងសាលាបានលើកទឹកចិត្តថាសាលាជាអ្នកដែលនែលនាំ មិត្តភ័ក្រមករៀនគេដូចជាបានបញ្ជុះតំលៃអោយយើងបានដូចជា៥០ភាគរយ នៃការបងសាលាហ្នឹងណា​ចឹងចាប់ពីឆ្នាំទី២មកយើងបានអាហារូបករណ៏ជាមួយនឹងគ្នា។

ក៖ ចាសចឹងកាលពីពេលនៅរៀននុងតើបងមានបានចាំអ្វីគេដែរបង?

ខ៖ អឺកាលនៅរៀននេះគឺចាំថាបានរៀននៅសាលាបានច្រើន ព្រោះអីរៀននៅសកលវិទ្យាល័យនុង (គាត់សួរក្រៅថាមុននឹងសួរជីវិតនៅសកលត្រូវទេ?)

ក៖ ចាសជីវិតនៅសកល!

ខ៖ ជីវិតនៅសកលនុងគឺបានរៀននៅសាលាច្រើន! សាលាមើលឡើង៤កន្លែងហើយ

ក៖ ហើយចុះជំនាញខុសគ្នាដែរសាលាមួយ?

ខ៖ សាលាហ្នឹងចង់និយាយថាសាលាតែមួយនោះទេ គ្រាន់តែថាសាលាដែរយើងរៀនហ្នឹង វា៤ទៅ៥កន្លែង

ក៖ អូៗចាស

ខ៖ ដោយសារតែនៅកាលនុងយើងអត់ទាន់មានអាទីតាំងនៅផ្ទាល់ខ្លួនចឹងយើងបានជួលទីតាំងគេ គណគ្រប់គ្រងគាត់បានជួលបានអាគារបណ្តុះអាស័ន្នចឹងទៅអឺ ចឹងពេលដែលចេញពីអឺអូឬស្សីនុង គឺបាននៅសាលាវិទ្យាដ្ឋានអប់រំបាន១រយៈហើយចឹងគណគ្រប់គ្រងគាត់បានជួលអាគារមួយនៅជិតម៉ុងឌីយ៉ាល! គាត់រៀនបាន១រយៈហើយបានរហូតបានអាគារគេធ្វើថ្មី ហើយយើងទៅរៀននៅអាគារថ្មីនៅបាក់ទូក រហូតដល់បានវិទ្យាល័យPPIUភ្នំពេញអន្តរជាតិហ្នឹង។

ក៖ ចាស

ខ៖ បាទ

ក៖ ហើយជីវិតរបស់បងនៅសកលវិទ្យាល័យហ្នឹងបងមានការលំបាកអ្វីគេខ្លះដែរ?

ខ៖ អឺ សម្រាប់យេស!យើងលំបាកនុងយើងមិនសូវមានលុយចាយគ្រាប់គ្រាន់ព្រោះអឺនិយាយរួមចឹងទៅការរៀននេះគឺយើងរៀនដោយខ្លួនឯង! យើងចឹងយើងបានមកដោះស្រាយដោយខ្លួនឯងទាំងអស់ដោយអត់មានអឺ ទៅអោយឪពុកម្តាយ ហើយបើសិនជាឪពុកម្តាយគាត់ក៏អត់មានលទ្ធភាពបានជួយនោះដែរព្រោះអីគាត់ក៏អោយចេះដោះស្រាយដោយខ្លួនឯង។

ក៖ ចឹងតើគាត់បានដោះស្រាយតាមវិធីណាទៅ ទៅរកការងារ?

ខ៖ បងធ្វើការតើ! ពួកបងធ្វើការពីថ្ងៃចន្ទដល់ថ្ងៃសុក្រ! ចឹងដល់ពេលថ្ងៃសៅរ៏និងអាទិត្យបងបានរៀន!

ក៖ ចាសចឹងតើការងារដំបូងរបស់បងជាអ្វីដែរបង ហើយតើបានប្រាក់ខែប៉ុន្នានដែរ?

ខ៖ អឺ តាមពិតទៅការងាររបស់បងដំបូងគឺជាអ្នកយកឯកសារអោយគេចឹងទៅណា យកឯកសារទៅអោយភ្ញៀវ ហើយជាអ្នកជូត ចឹងទៅ ជូតofficeចឹងណាហ្នឹងហើយជាការងារដំបូងហើយអឺ ការងារដំបូងបានប្រាក់ខែ២០ដុល្លា កាលនុងណាដល់ចឹងយើងអត់មានទាន់ចេះអីនោះទេ ដល់អឺប៉ុន្នានដល់ពេលយើងបានធ្វើបាន១រយៈចឹងទៅក៏គណគ្រប់គ្រងគេឃើញយើងឧស្សាហ៏អីចឹងទៅក៏គេបានឡើងប្រាក់ខែអោយ ចឹងបងបានឡើងប្រាក់ខែបាន! ប្រាក់ខែដូចជាបាន៧៥ដុល្លា ដល់ពេលខ្លីហ្នឹង

ក៖ ចាសកាលជំនាន់នុងលុយនៅថ្លៃ

ខ៖បាទ កាលជំនាន់នុងបើសិនជាឆ្លៀតរៀននោះយើងបានបង់ជាឆមាសចឹងណាហើយបងបានបង់ជាឆមាស​ដល់ក្នុងកំឡុងពេលនុងបងបានបង់បានមួយរយៈ២០ដុល្លានុងបាន១រយៈនោះទេ ប៉ុន្តែបងបានឆ្លៀតទៅរៀនកាឡុកស្រា ដល់ចឹងពេលនុងយើងអត់មានលុយចាយគ្រាប់គ្រាន់ដល់ចឹងយើងក៏ចង់បន្ថែមនៅពេលយប់រកការងារធ្វើ! រៀនបានទៅរៀនវគ្គកាឡុកស្រានុងចប់ អឺ ដាក់ពាក្យនៅកាបូឌីយ៉ាណានេះ គេអោយយើងធ្វើការងារពេញម៉ោង! ចឹងនៅម៉ោង៧ចេញ៥ចូល ដល់ចឹងទៅប៉ុន្តែយើងអត់មានឳកាសនៃការរៀននៅមហាវិទ្យាល័យនោះទេ ពេលនុងបងក៏ចាប់ផ្តើមគិតថាអូខេ! ពេលនុងគឺគេបានអោយប្រាក់ខែ៣៥ដុល្លា ចឹងនៅកន្លែងមិត្តភ័ក្របងនែលនាំនុងតែ២០ដុល្លានោះទេក៏ប៉ុន្តែអ្វីពិសេសគឺយើងបានមានឳកាសបានរៀនតែនោះអត់នោះទេ! អឺបងចាប់ផ្តើមគិតពិចារណារយៈពេល២ថ្ងៃ ដល់ចឹងបងក៏បានបោះបង់យកប្រាក់ខែច្រើនចឹងទៅ បងបានចាប់ផ្តើមយកប្រាក់ខែ២០ដុល្លាហ្នឹង ទៅដោយសារតែយើងបានរៀន នេះជាចំណុចពិសេស១ ចឹងកាលនោះបើសិនជាបងបានមើលឃើញលុយធំនោះបងអត់មានថ្ងៃបានរៀនដល់ថ្នាក់បរិញ្ញប័ត្រនិងMaster Degreeនោះទេ បាទ!។

ក៖ ចាសចុះបន្ទាប់មកទៀតការងារបន្ទាប់ដែលបងបានធ្លាប់ឆ្លងកាត់ ដល់ពេលបន្ទាប់ពីជីវិតរៀនសូត្រហើយបងត្រូវធ្វើការ?

ខ៖ ធ្វើការ! តាមពិតទៅដល់ពេលយើងដល់វ័យធ្វើការចឹងទៅយើងដល់វ័យទំនាក់ទំនងនៅក្នុងសង្គមបានច្រើនចឹងទៅ ចឹងឳកាសយើងបានច្រើន ហើយទំនាក់ទំនងជាមួយនឹងភ្ញៀវអីចឹងទៅ គេឃើញយើងឧស្សាហ៏ហើយឳកាសយើងច្រើនណាស់បាទ! ប៉ុន្តែគ្រាន់តែថាឳកាសធ្វើការនៅនុងដូចជាបងប្អូនដែល ហើយយើងជាអ្នកស្មោះត្រង់ដែលយើងធ្វើការនៅឯនុង ចឹងធ្វើការងារនៅឯនុងគ្រាន់តែធ្វើការជាមួយនឹងគាត់ចង់១០ឆ្នាំហើយបាទ ពេល២០១៤ បានបងឈប់ធ្វើការងារនៅឯនុងបងបានទៅធ្វើការងារនៅក្រុមហ៊ុនម៉ាឡេ ហ្នឹងហើយធ្វើការជាមួយនឹងក្រុមហ៊ុនម៉ាឡេបាន១ឆ្នាំ អឺ ២០១៥ចូលទៅធ្វើការនៅក្រុមហ៊ុនថៃកាលនុងអាគារនៅវណ្ណៈគេទើបតែធ្វើហើយដល់ពេលនុងគេទើបតែធ្វើបាបន្តិចៗនោះទេ អឺរយៈពេលដូចជាប្រហែលជា១០ខែនៅក្រុមហ៊ុនថៃនុងហើយចឹងក៏ទៅធ្វើនៅក្រុមហ៊ុនឡូជីស្ទីតនៅក្រុមហ៊ុនដឹកជញ្ជូនវិញចា ដល់ចឹងដឹកជញ្ជូនបាន១១ខែ បាន១១ខែក៏ឈប់ពីហ្នឹងបានចូលធ្វើការនៅAIAរហូតមកដល់ពេលឥឡូវនេះចឹងទៅ២០១៧ ខែ១០បងបានចូលការងារនៅAIA រហូតមកដល់ពេលឥឡូវនេះចឹងទៅ។

ក៖ បងបានចូលជាបុគ្គលិកពេញម៉ោងឬក៏យ៉ាងម៉េចដែរ?

ខ៖ អឺ មិនមែនជាបុគ្គលិកពេញម៉ោងនោះទេកាលនុងគឺបងចូលAIAជាAgencyនោះទេ ហ្នឹងហើយ ជាAgencyហ្នឹងយើងអត់មានប្រាក់ខែអីនោះទេ ។

ក៖ ចាស

ខ៖ ក៏ប៉ុន្តែដោយសារតែការងារយើងមានទំនាក់ទំនងនៅក្រៅប្រទេសចឹងយើងអាចរកការងារក្រៅបាន យើងអាចរកប្រាក់ចំណូលបាននៅក្នុងរយៈពេលប៉ុណ្ណឹងចឹងណា

ក៖ ចាសចឹងការងាររបស់បងមានបទពិសោធន៏ច្រើនតាំងពីមុនមករហូតដល់ឥឡូវចឹងណាហើយបងឃើញថាបន្ទាប់មកទៀតជីវិតរបស់បងអត់ទាន់បាននិយាយពីការរៀបអាពាហ៏ពិពាហ៏នោះទេ

ខ៖ បាទ

ក៖ ចឹងបងបានរៀបការនៅឆ្នាំណា ហើយនៅពេលណាដែរ?

ខ៖ អឺបងជួបជាមួយនឹងគ្រួសាររបស់បងនៅ២០១៣ ដោយសារតែយើងនៅជិតគ្នា ជួលបន្ទប់នៅជិតគ្នា ហើយអឺ ក៏យើងចាប់ផ្តើមស្រលាញ់ មានទំនាក់ទំនងជាមួយនឹងគ្នាហើយស្រលាញ់គ្នាចឹងទៅ ហើយនិយាយអោយស្មោះត្រង់ទៅរាល់តែថ្ងៃហ្នឹងបងក៏អត់ទាន់មានរៀបការអីដែរ មានកូន២នាក់ហើយ អឺកូនបងអាយុ៣ឆ្នាំជាងហើយកូនទី២អាយុ៩ខែជាង ចឹងយើងអត់មានទាន់បានរៀបការនោះទេ! គ្រាន់តែយើងរស់នៅជាមួយនឹងគ្នា ប៉ុន្តែយើងអត់មានទាន់បានរៀបការអីនោះទេបាទ!ហ្នឹងជាជីវិតហើយរហូតមកដល់រាល់ថ្ងៃហ្នឹង ។

ក៖ ចឹងបងស្រីគាត់អត់មានថាអ្វី គាត់បានស្របតាមបង?

ខ៖ តាមពិតទៅដំបូងៗគាត់រាងនេះដែរ ! ជាធម្មតាស្រីៗគាត់ចេះតែចង់បានបំពេញមុខមាត់ចឹងណាដល់ចឹងទៅហើយណាមួយមិត្តភ័ក្រគេ​មើលមកថាហេតុអ្វីចឹងៗទៅណា មានកូនមានចៅចឹងទៅ ហើយនៅពេលដំបូងៗគាត់រាងនេះដែល កាលដែលបានកើតកូនទី១នុងគាត់រាងតូចចិត្តចឹងណា ចឹងខ្ញុំនេះក៏បានចេះនិយាយជាមួយនឹងគាត់ដែរថាបងនឹងរៀបការនឹងអត់មានចោលនោះទេ ព្រោះអីយើងធ្វើក៏យើងចង់ឆ្លងកាត់ខ្លួនឯងយើងក៏ចង់ឆ្លងកាត់ជីវិតអាពាហ៏ពិពាហ៏យើងបាននិយាយចឹងណា ប្រាប់គាត់ចឹងបាទ ហើយនិយាយលើកទឹកចិត្តបានមួយឆាវៗព្រោះគាត់ចេះតែឃើញមិត្តភ័ក្រគាត់រៀបការចឹងគាត់ចេះតែអារម្មណ៏ណាមនុស្ស ប៉ុន្តែអឺដល់ពេលយើងមានកូន១ចាប់ផ្តើមមានទឹកចិត្តស្រលាញ់កូនហើយយើងចាប់ផ្តើមស្រលាញ់ ហើយកត្តាដែរស្រលាញ់នោះគឺថាបានលើកទឹកចិត្តដល់គាត់ថាមើលគេការហើយបាន១អាទិត្យគេលែងគ្នា!រាងៗខ្លួន ចឹងហើយដូចជាអត់មានក្តីសុខចឹងណា ហើយដល់ចឹងទៅគាត់បានចាប់ផ្តើមគេហៅថា មើលខ្លួនឯង ដល់ចឹងគាត់រស់នៅជាមួយនឹងយើងគឺគាត់បានគេហៅថាផ្តល់ក្តីសុខគេហៅថាអាភាពផលលំបាកហើយធ្វើបាបចិត្តរបស់គាត់នោះទេ​ ដល់ចឹងគាត់បានប្រាប់ថាចឹងទៅរកសុភមង្គលនៅឯណាទៀត ខ្ញុំបាននិយាយទៅ អាហ្នឹងហើយតែគាត់បានស្វែងយល់សុភមង្គលខ្លួនឯងចឹង ហើយខ្ញុំក៏អត់មានដែលធ្វើបាបច្រើនអីដល់គាត់ចឹងណា​គាត់បានស្វែងយលនុងដោយខ្លួនឯងចឹងទៅក៏ចេះតែបានរស់នៅយ៉ាងមានសុភមង្គល ទោះបីជាយើងមិនទាន់មានជាផ្ទះផ្ទាល់ខ្លួនរាល់តែថ្ងៃហ្នឹងក៏ យើងសប្បាយរីករាយនឹងអ្វីដែរយើងមាន។

ក៖ ចឹងតើបងស្រីដែលគាត់នៅផ្ទះនោះតើគាត់បានប្រកបមុខរបរអ្វីដែរ?

ខ៖ រាល់តែថ្ងៃហ្នឹងគាត់បាននៅផ្ទះមើលតែកូនហ្នឹង ដោយសារតែពីមុនមកគាត់លក់អនឡានអីចឹងតែដោយសារកូនក្រឡុកពេកចឹងទៅ អត់បានធ្វើអ្វីកើត

ក៖ ចឹងចំណូលពឹងតែបង?

ខ៖ ចំនូលបានពឹងតែបងនោះទេរាល់តែថ្ងៃហ្នឹង

ក៖ ចឹងចុះកូនៗគេបានចូលរៀនបានដល់កំរិតណាហើយបង?

ខ៖ កូនៗគេមិនទាន់បានចូលរៀននោះទេ! កូនបងទើបតែមានអាយុ៣ឆ្នាំជាង! ចឹងមិនទាន់បានចូលរៀនទេ

ក៖ ចុះកូនប្អូនទើបតែ?

ខ៖ ៩ខែជាង

ក៖ ៩ខែជាងទេចាសចឹងកូនបងស្រីទាំងអស់ឬមានប្រុស?

ខ៖ កូនបងប្រុសទាំង២នាក់

ក៖ ប្រុសទាំង២នាក់

ខ៖ បាទប្រុសទាំង២នាក់

ក៖ ចាសតើបងគិតថានឹងមានគម្រោងអនាគតអ្វីសម្រាប់អោយដល់ពួកគាត់ដែរ?

ខ៖ មុនហ្នឹងតាមពិតទៅនឹងខំយ៉ាងណាអោយមានផ្ទះដោយខ្លួនឯង យ៉ាងសមរម្យមួយ ហើយនិងមានឡានយ៉ាងសមរម្យ១សម្រាប់ឌុបគ្រួសារទៅលេងខេត្ត បាទចឹងហើយបានអឺរាល់តែថ្ងៃហ្នឹងខំដើម្បីពួកគាត់នោះទេ។

ក៖ ហ្នឹងហើយចាស! ហើយសម្រាប់គោលបំណងនៅក្នុងជីវិតរបស់បងតើបងមានគោលបំណងនិងមានក្តីស្រមៃអ្វីដែរចង់ចាប់យកនៅក្នុងថ្ងៃអនាគតដែរបង?

ខ៖ កាលពិតទៅកាលពីនៅពីតូចមកនុង គឺបានឃើញគេស្លៀកពាក់គេត្រនុងស្អាតៗចេះតែចង់អឺម នេះគេហៅថាជាឆន្ទះមួយដែរ! ខ្ញុំចូលចិត្តស្អាត ដល់ឃើញគេចឹងក៏បានខំប្រឹងរៀន ចឹងបានយើងខំរៀនហើយណាមួយដោយសារតែជីវិតយើងលំបាកចឹងទៅបានចូលចិត្តរៀនចឹងទៅ។

ក៖ ចាស!

ខ៖ អឺ គោលបំណងរបស់ខ្លួនឯងគឺមានផ្ទះដោយខ្លួនឯងនៅឯភ្នំពេញហ្នឹង!បាទ ចឹងជាគោលបំណងរបស់យើងដែលយើងនៅធ្វើការនុងណា បានចូលធ្វើការនៅឯនុងគឺយើងបានដាក់សែតហើយមានការងារដ៏សមរម្យហើយចឹងបាទ។

ក៖ អឺចឹងសម្រាប់ក្តីប្រាថ្នាមានតែប៉ុណ្ណឹងនោះទេ?

ខ៖ មានតែប៉ុណ្ណឹងទេ

ក៖ ហើយតើសម្រាប់មានរឿងអ្វីដែលធ្វើអោយបងសប្បាយចិត្តនៅក្នុងជីវិតបង?

ខ៖ រឿងដែរសប្បាយចិត្តបំផុតនៅក្នុងជីវិតហ្នឹងគឺដោយសារតែយើងមានប្រពន្ធនិងមានកូន ហ្នឹងហើយ យើងមានប្រពន្ធកូនហ្នឹងទោះបីជាយើងអត់មានអីច្រើនយ៉ាងណាតែថាយើងបានសប្បាយចិត្តដោយសារតែយើងមាប្រពន្ធនិងកូននៅប្រលែងលេងជាមួយនឹងពួកគាត់។

ក៖ ចឹងមានតែប៉ុណ្ណឹងទេបង?

ខ៖ ហ្នឹងហើយមានតែប៉ុណ្ណឹង

ក៖ ចុះតើមានរឿងអ្វីដែលបងបាននឹកឃើញមកបងបានសប្បាយចិត្តជាងគេចាំមិនបានភ្លេចឡើយណា?

ខ៖ អឹម ការពិតទៅកាលពីម៉ារយៈយើងអត់មានទាន់ចេះគ្រប់គ្រង់ដោយខ្លួនឯងនោះ យើងចូលចិត្តមើលគេ យកគេមកប្រៀបធៀបនឹងខ្លួនឯង យើងមិនដូចគេអីចឹងទៅណា ដល់ចឹងបានឃើញថាយើងវាលំបាកចិត្ត យើងចូលចិត្តយកខ្លួនឯងខ្លួនយើងទៅប្រៀបធៀបជាមួយនឹងគេ ហើយពេលអឺ ម៉ាចំនួនដែលយើងបានជួបនឹងបញ្ហាយើងចូលចិត្តបន្ទោសខ្លួនឯងធ្វើអីកាន់តែលំបាក នេះរយៈពេល២ទៅ៣ឆ្នាំមុនចឹងណា​តែដោយសារតែពេលឥឡូវយើងបានចេះគេហៅថាManageគេហៅថាការបែងចែកគ្រប់គ្រងអារម្មណ៏របស់យើងដល់ចឹងអឺអត់មានអីនោះទេទោះបីជាយ៉ាងណាក៏យើងអាចគ្រប់គ្រងដោះស្រាយវាបានដែរបាទ។

ក៖ ចាសចឹងសម្រាប់ជីវិតរបស់បង បងគិតថាជីវិតរបស់បងតើបងមានបានគិតថាខ្លួនឯងបានផ្លាស់ប្តូរអ្វីគេខ្លះដែរបង?

ខ៖ ផ្លាស់ប្តូរបានច្រើន! ៗ ដោយសារតែយើងគេហៅថាយើងអាចរស់ដោយខ្លួនឯងបាន ហើយខំប្រឹងដោយសារតែខ្លួនឯង ដោយមិនបានទៅអោយឪពុកម្តាយលក់កេរអាករអីដល់យើងបានរៀនសូត្រនោះទេ! ហើយអាអ្វីដែលយើងមាននេះគឺដោយសារតែកត្តា ធំបំផុតគឺខ្លួនឯងហ្នឹងតែម្តង គឺខ្លួនឯងគឺយើងពុះពារយើងតស៊ូយើងអត់ធ្មតបាទ!ហ្នឹងហើយបាទ!។

ក៖ ចឹងបងមានជំនឿដែរឬទេដូចថាខាងព្រះពុទ្ធសាសនាយើងបងជឿលើព្រះពុទ្ធសាសនាយើងដែរឬទេ?

ខ៖អឺ ជឿជាលក្ខណៈយ៉ាងម៉េចដែរឧទាហរណ៏!

ក៖ ចាសឧទាហរណ៏ថារាល់ថ្ងៃហ្នឹងបងកាន់សាសនាណានិងបានជឿលើព្រះពុទ្ធសាសនានិងគោរពតាមហើយប្រតិបត្តិធម៏របស់ព្រះអង្គដែរឬទេ?

ខ៖បាទអឹម!រាល់ថ្ងៃបើសិនជាអោយធ្វើតាមទំលាប់ចាស់ៗខ្ញុំអត់ធ្វើនោះទេ ប៉ុន្តែបើសិនជាខ្ញុំ ខ្ញុំជឿជាព្រះពុទ្ធឧវាទជាង បើសិនជាសាសនាអោយយើងធ្វើអីធ្វើអីអឺយើងជឿនៅអ្វីដែលធ្វើល្អដូចជាចែកទានអីចឹង រក្សាអ្នកដ៏ទៃហើយចេះរស់នៅជាមួយនឹងអ្វីដែលនៅជុំវិញខ្លួនរបស់យើងហ្នឹងខ្ញុំជឿ បើសិនជាថាអោយធ្វើតាមទំលាប់ចាស់ៗអោយទៅអង្គុយអុជធូក បន់ស្រន់ ស្រោចទឹកទៅមើលគ្រូអីអត់នោះទេ។

ក៖ ចាស

ខ៖​បាទ

ក៖ ចឹងពេលដែលបងជឿនៅលើព្រះពុទ្ធសាសនាយើងដូចជាចិត្តនិងគំនិតនុងដូចថាព្រះពុទ្ធសាសនាបានជះឥទ្ធិពលអ្វីខ្លះសម្រាប់ជីវិតរបស់បងមកដល់សព្វថ្ងៃដែរ?

ខ៖ អូពិសេសណាស់ ពិសេសត្រង់ថា អឺការពិតទៅ អឺពេលណាយើងយល់ពីគោលបំណងរបស់ព្រះពុទ្ធសាសនា ចេះអោយមនុស្សហ្នឹងចេះអឺគេហៅថា ការផ្តង់គឺមានក្តីស្រលាញ់ ក្តីមេតាគ្រាប់ អឺស្រទាប់មនុស្សចឹងដូចគ្នា ហើយអឺការអត់ធ្មតនេះ១ជាគ្រឿងសំខាន់បាទ អាហ្នឹងហើយដែលព្រះពុទ្ធសាសនាបានអោយបុគ្គលម្នាក់ៗយកឈ្នះចិត្តខ្លួនឯងណា (គាត់និយាយក្រៅថា ខ្ញុំអត់ដឹងនិយាយយ៉ាងម៉េចអោយយល់នោះទេ)

ក៖ ចាសបងខ្ញុំអាចយល់បាន! ដល់ពេលចឹងតើមានកម្មវិធីបុណ្យអ្វីខ្លះដែលព្រះពុទ្ធសាសនាដែលបងនិងក្រុមគ្រួសារតែងតែប្រព្រិត្តធ្វើជារាងរាល់ថ្ងៃរាល់ឆ្នាំចឹងណា?

ខ៖ រយៈពេលចុងក្រោយនេះ ប៉ុន្នានឆ្នាំចុងក្រោយនេះ ២ទៅ៣ឆ្នាំ ពេលណាខ្ញុំយល់ព្រះពុទ្ធសាសនាមែនទែនខ្ញុំអត់អោយតំលៃទៅលើបុណ្យ ឧទាហរណ៏ថានៅពេលបុណ្យចូលឆ្នាំនិងបុណ្យភ្ជុំ សង្ឃទានអីនោះទេ ពេលខ្ញុំយល់មែនទែនគឺខ្ញុំអត់អោយតំលៃលើហ្នឹង ពេលខ្ញុំមិនទាន់យល់ខ្ញុំអោយតំលៃចូលឆ្នាំភ្ជុំហើយនិងយើងអោយតំលៃតែដល់ពេលយើងយល់ អឺ យើងអត់អោយតំលៃហ្នឹងនោះទេ ការធ្វើបុណ្យ ការជួយចែករំលែកឬក៏ការជួយអ្នកដែលអត់ឬក៏អ្នកដែលត្រូវការយើងជួយចឹង។

ក៖ ចាសបងចឹងជាចុងក្រោយតើបងមានពាក្យពេចន៏អ្វីដើម្បីផ្តែផ្តាំដល់កូនចៅគេបានស្តាប់ប្រសាសន៏និងពាក្យពេចន៏របស់បងនៅក្នុងថ្ងៃនេះ?

ខ៖អឺ ជាចុងក្រោយខ្ញុំគ្រាន់តែផ្តាំទៅក្មេងៗជំនាន់ក្រោយឬកូនរបស់ខ្ញុំអីក៏ដោយត្រូវចេះអត់ធ្មត់ ហើយនិងយើងចេះអឺគេហៅថាreviewមើលខ្លួនឯង ឬក៏រំលឹកខ្លួនឯងឡើងវិញថាយើងបានធ្វើអី ពេលណាយើងជួបបញ្ហាតើយើងត្រូវធ្វើអ្វីគេខ្លះ ហើយយើងត្រូវរកអ្នកណាខ្លះដែរពិភាក្សាកុំទុកបញ្ហាតែឯងជារឿងពិសេសពេលណាយើងជួបអ្វី១យើងត្រូវតែរកអ្នកពិភាក្សាជាមួយនឹងគ្នា កុំនៅតែឯង យេស!

ក៖ ចឹងមានតែប៉ុណ្ណឹងនោះទេបង?

ខ៖ បាទ

ក៖ ចាសចឹងជាចុងក្រោយអរគុណបងច្រើនដែលបានចំណាយពេលនៅក្នុងការសម្ភាសនៅថ្ងៃនេះចឹងអឺបើសិនជាខាងសាលាគេចង់ដាក់សម្លេងរបស់បងនៅក្នុងគេហៈទំព័រដែរមានអាស្រ័យដា្ឋនwww.cambodianoralhistory.byu.eduដើម្បីទុកអោយកូនចៅជំនាន់ក្រោយទៀតគេបានចូលទៅស្តាប់ពាក្យពេចន៏របស់បងនិងបានសូមថតរូបរបស់បង១ដែរដើម្បីភ្ជាប់ជាមួយនឹងសម្លេងនេះតើបងអនុញ្ញាតដែរឬទេ?

ខ៖ OKខ្ញុំអនុញ្ញាតណា!

ក៖ ចាសអរគុណបង ជម្រាបលា!

ខ៖ បាទអរគុណជីវី!